
                                  .08.2013.a nr _____ 
Ilutulestiku  korraldamine
(09.-10.08.2013 OÜ Tulekild Pürotehnika) 

1. Asjaolud ja menetluse käik

31.07.2013.a. esitas  OÜ Tulekild Pürotehnika, reg.nr. 12346117,  Narva Linnavalitsusele ilutulestiku korraldamise loa taotluse. OÜ Tulekild Pürotehnika soovib korraldada 09.08.2013.a ajavahemikul 20.00 – 23.00 ning 10.08.2013.a. ajavahemikul 10.00 – 22.00, Narva kindluse territooriumil ilutulestiku. Tellijaks on Narva Muuseum. Ilutulestik korraldatakse seoses ürituse „Ajaloofestival Narva lahing“ läbiviimisega. 
Ilutulestiku korraldajaks on OÜ Tulekild Pürotehnika, (reg.nr. 12346117, asukohaga Peetri 17, Tartu). Ettevõte omab pürotehniliste toote kasutamise registreeringut majandustegevuse registris (MTR Reg.nr LPK000077). OÜ Tulekild Pürotehnika pürotehniliste toote käitlemise korraldajaks on Tehnilise Järelevalve Ameti poolt 29.10.2010.a. väljastatud tegevusluba pürotehnilise toote käitlemiseks nr. PTK-06-10 alusel tegutsev Kaupo Mätas. Ilutulestiku korraldamise loa taotlus vastab Lõhkematerjaliseaduse § 60 lõike 2 nõuetele.
2. Õiguslikud alused

Vastavalt lõhkematerjaliseaduse § 59 lõikele 1 avalikel üritustel või tiheasustusega asulates ilutulestiku korraldamiseks kategooriate III ja IV pürotehniliste toodetega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse (edaspidi valla- või linnavalitsus) luba.
Lõhkematerjaliseaduse § 60 lõike 1 kohaselt ilutulestikku korraldada sooviv isik esitab ilutulestiku toimumiskoha järgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3. Otsus
3.1. Lubada OÜ-l Tulekild Pürotehnika (reg.nr. 12346117), korraldada 09.08.2013.a ajavahemikul 20.00 – 23.00 ning 10.08.2013.a. ajavahemikul 10.00 – 22.00 Narva kindluse territooriumil ilutulestiku.
3.2. Ilutulestiku korraldamine peab vastama ilutulestiku projektile ning lõhkematerjaliseadusele.
4. Rakendussätted

4.1. Narva Linnakantseleil teha korraldus taotlejale teatavaks. 

4.2. Korraldus jõustub teatavakstegemisest.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast alates.

